OpenLLM-France/wikimedia huggingface dataset:
# Atapuercako Nazioarteko Krosa

Atapuercako Nazioarteko Krosa (gaztelaniaz: Cross Internacional de Atapuerca) 2004tik aurrera urtero azaroa aldera Atapuercan antolatzen den kros lasterketa da, Burgosko probintzian. Espainian jokatzen den lasterketa ezagunenetakoa da.

## Historia

Lasterketaren ibilbideak Atapuercako aztarnategi arkeologikoa zeharkatzen du, UNESCOk Gizateriaren ondare izendaturik duena. 2011ean ezarri zen behin betiko ibilbidea. 2020an ez zen lasterketarik izan COVID-19 pandemiak eragindako murrizketen erruz.
Etiopiarrak izan dira nagusi. Gizonezkoetan Imane Mergak bost garaipen jarraian eskuratu zituen eta emakumezkoetan etiopiarrek zortzi garaipen jarraian lortu zituzten, haietatik lau Senbere Teferik.

## Palmaresa

* 2011n ezarri zen gaur egungo ibilbidea.

## Erreferentziak

* 1 2 (Gaztelaniaz) Diana Martín reaparece tras su lesión en el Cross Internacional de Atapuerca – ValenciaCA. (Noiz kontsultatua: 2024-11-17).
* 1 2 (Gaztelaniaz) Pinares, Tu voz en. (2020-09-23). «Se suspende el Cross de Atapuerca 2020» Tu voz en Pinares (Noiz kontsultatua: 2024-11-17).
* ↑ (Gaztelaniaz) «Imane Merga agranda su leyenda en Atapuerca | Las noticias de Burgos según suceden | BurgosConecta.es» Las noticias de Burgos según suceden. Un nuevo periodismo en Burgos - BurgosConecta.es 2015-11-15 (Noiz kontsultatua: 2024-11-17).
* ↑ (Gaztelaniaz) «La etíope Teferi domina en Atapuerca y logra su cuarta victoria consecutiva» Marca.com 2019-11-09 (Noiz kontsultatua: 2024-11-17).
* ↑ (Gaztelaniaz) Calleja, Alberto. (2021-11-14). «Exhibición eritrea en Atapuerca» Diario AS (Noiz kontsultatua: 2024-11-17).
* ↑ (Gaztelaniaz) Alonso, David. (2022-11-13). «Cross de Atapuerca 2022. Thierry Ndikumwenayo y Beatrice Chebet, los más rápidos» El Correo de Burgos (Noiz kontsultatua: 2024-11-17).
* ↑ (Gaztelaniaz) BURGOSconecta. (2023-10-29). «Jacob Kiplimo y Beatrice Chebet triunfan en el XIX Cross Internacional de Atapuerca» BURGOSconecta (Noiz kontsultatua: 2024-11-17).
* ↑ (Gaztelaniaz) «Kwizera y Jepkemei ganan el Cross de Atapuerca» Runner's World 2024-10-27 (Noiz kontsultatua: 2024-11-17).

## Kanpo estekak

* Webgune ofiziala
* Datuak: Q5188454
# Erresuma Ostrogodoa

Erresuma Ostrogodo edo Ostrogotikoa ostrogodoek Italia eta inguruetan 493tik 553ra ezarri zuten erresuma izan zen. Italian ostrogodoek Odoakroren Erreinua ordezkatu zuten, Italiako de factozko agintaria Mendebaldeko Erromatar Inperioa erori zenetik. Bere lehenengo errege izan zen Teodoriko Handiarekin iritsi zen Erreinu Ostrogotikoa hedapen handienera. Erromako instituzio sozial gehienak mantendu zituzten.
535ean Ekialdeko Erromatar Inperioak Italia inbaditu zuen. Garaiko ostrogodoen agintaria zen Bitigesek ezin izan zuen Ravena babestu eta etsaien eskuetan erori zen. Orduan ostrogodoek beste agintari bat hautatu zuten, Totila eta konkistari buelta ematea lortu bazuen ere, azkenean garaitua izan zen. Teias izan zen erreinuaren azken erregea.

## Kanpo estekak

* Datuak: Q583038
# Renaniako eskisto-mendigunea

Renaniako eskisto-mendigunea (alemanez: Rheinisches Schiefergebirge) mendebaldeko Alemanian, ekialdeko Belgikan, Luxenburgon eta ipar-ekialdeko Frantzian zehar hedatzen den mendigune geologikoa da. Barnean frantziar eta belgikar Ardenak, alemaniar Eifel eta Rhinen ekialdea ditu. Ibaiak bitan zatitzen du mendigunea. Mendirik altuena 880 metroko Großer Feldberg da.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q313834
* Multimedia: Rheinisches Schiefergebirge / Q313834
# Erdi Triasiko

Erdi Triasikoa (testu zahar batzuetan Muschelkalk izenez ere ezaguna) Triasiko aroaren bigarren garaia da. Duela 245 milioi urte ingurutik duela 228 milioi urte inguru arte hedatzen da. Garai hau Anisiar eta Ladiniar animali garaietan banatzen da.

## Kanpo estekak

* Datuak: Q929395
* Multimedia: Middle Triassic / Q929395
# Aitor Zuberogoitia

Aitor Zuberogoitia Espilla (Etxebarria, Bizkaia, 1972) euskal idazlea da. Egun Mondragon Unibertsitatean dihardu lanean, bi gradu hauetan: Ikus-entzunezko Komunikazioa eta Humanitate Digital Globalak.

## Lanak
### Saiakera

* Globalizazioaren adarrak (2000, Alberdania)
* Euskararen presentzia gaur egungo prentsa elebidun abertzalean. Egin, Deia, Enbata, Ekaitza, Gara eta Le Journal du Pays Basque kazeten ikerketa eta euskara hutsezko komunikazio-esparru autozentratua trinkotzeko proposamena (2004, EHU).
* Bidegorriak hizkuntzentzat (2005, Elkar).
* Bertan Bilbo. Bizkaiko hiriburua eta euskara: XX. mendeko historia (Pedro Zuberogoitiarekin batera), (2008, Bilboko Udala).
* Masa-komunikaziotik Informazioaren Gizartera. Euskararen bideetan barrena (Lierni Alkortarekin batera), (2009, UEU).
* Surf (2011, Alberdania; 2009ko Miguel de Unamuno XI. Saiakera saria)
* Xabier Gereño Arrarte: ekintzaile euskaltzale nekaezina (Pedro Zuberogoitiarekin batera), (2013, Eusko Jaurlaritza).
* Zalantzen amaiera? Argien Mendetik Irudiaren Arora (Josu Zuberogoitiarekin batera), (2019, UEU).
* Zero. Transhumanismoa ate-joka Erdi Aro berrian. (2024, Jakin).

### Biografia

* Jose Antonio Agirre (1997, Elkar)
* Mahatma Gandi (1997, Elkar)
* Katalina Erauso (1997, Elkar)
* Ernesto "Che" Guevara (1997, Elkar)

## Kanpo estekak

* Aitor Zuberogoitia literaturaren zubitegian
* Aitor Zuberogoitia Alberdanian
* Aitor Zuberogoitiak Argia astekarian idatzitako artikuluen zerrenda
* https://mondragon.academia.edu/AitorZuberogoitia kontua Academia.edu-n
* Datuak: Q12252964
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Maialen Araolaza

Maialen Araolaza Arrieta (Eibar, Gipuzkoa, 1978ko azaroaren 17a) fisioterapeuta, ikertzailea eta unibertsitateko irakaslea da.
Fisioterapeuta eta gorputz berreziketako hainbat metodotan aditua (Pilates, Anatomía para el movimiento, etab).

## Biografia

Fisioterapeuta da ogibidez, goi mailako kirolariekin eskarmentu handia du, hala nola Blume egoitzan eta eskubaloi eta hockey espainiar selekzioekin, baita musika eta dantzan ere, Bartzelonako Liceoan edo Operación Triunfo telebista saioan aritu baita besteak beste.
Euskal dantza tradizionalaren praktikak zahartzaroan dituen onurak ikertu ditu unibertsitate irakasleak eta ikertzaileak EHUn defendatu berri duen doktore tesian. Bilbao Musikan dantza tradizionala irakasten duten Patxi Labordaren hainbat ikasleren jarraipena egin du, dantza egiteak haien funtzioetan zer nolako ondorioak dituen neurtuz.
Ikerketaren emaitzak 2020ko uztailaren 17an arrakastaz defendatu zituen "Dantza eta ibiltzearen arteko desberdintasun sentsoriomotore eta neuropsikologikoak adineko emakumeetan" izenburuko doktore tesian.
Dantzan edo dantzak ikusten ere elikatzen da. Izan ere, osasuna eta dantza ederki uztartzen dira eta hori ikertu du Maialenek EHUko doktore tesian.

## Lanak

* Dantzako errendimendurako eta lesioen prebentziorako, luzaketak bai ala ez?
* Eutsi dantzan 06 hanketako ariketak.
* Euskal dantza onuragarria da zahartzaroan. Doktoretza tesia.
* Dantza eta ibiltzearen arteko desberdintasun funtzionalak adineko emakumeetan

## Erreferentziak

* 1 2 osadantzan. «Maialen Araolaza: "Euskal dantza onuragarria da zahartzaroan"» dantzan.eus (Noiz kontsultatua: 2021-01-13).
* ↑ maraolaza. «Dantzako errendimendurako eta lesioen prebentziorako, luzaketak bai ala ez?» dantzan.eus (Noiz kontsultatua: 2021-01-13).
* ↑ Eutsi dantzan 06 hanketako ariketak: Maialen Araolaza. (Noiz kontsultatua: 2021-01-13).

## Kanpo estekak

* https://blogs.eitb.eus/eibar/tag/maialen-araolaza/ pilates eskola ematen
* Dantza eta osasuna eskutik helduta Berria, 2021.01.13
* Datuak: Q104808753
# Astaperrexil handi

Astaperrexil handia (Conium maculatum) edo otzarribedarra Apiaceae familiako landare belarkara da. Bi urte irauten du bizirik. Oso landare kirastsua izaten da. Zurtoinean ura edo beste zenbait isurkari igarotzeko bideak eta ildoak ditu, eta 50 cm eta 2 m bitarteko garaiera du. Hosto handiak izaten ditu, zatikatuak eta kolore gorrixkakoak. Loreak zuriak, mordotan ateratzen zaizkio. Fruitu lehorrak ditu. Europan eta Asian hazten da: zelaietan, bideetan eta ongarritutako tokietan ugari izaten da. Zikutina eta beste hainbat alkaloide ditu, oso pozoitsuak direnak.
Kondairak dio Sokratesek horren infusioa hartu zuela heriotza zigorra ezarri ziotenean.

## Erreferentziak

* ↑ R. M. de Azkue, Dicc.
* ↑ Lur entziklopedietatik hartua.

## Kanpo estekak

* Datuak: Q218041
* Multimedia: Conium maculatum / Q218041
* Espezieak: Conium maculatum
# Galaktorrea

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Galaktorrea edoskitzarotik kanpo titiburuetatik esnea jariatzeari deritzo. Prolaktina edo tiroideko hormonetan izandako gorabeheren ondorioz, sendagai, ebakuntza ginekologiko edo gaixotasun zenbaitengatik gerta daiteke.

## Galaktorrea kulturan

Ramon Saizarbitoriaren Martutene eleberrian Abaitua ginekologoak galaktorrea pairatzen duen emakume baten bisita jasotzen du kontsultan.

## Erreferentziak

* ↑ Eukalterm: [Ginekologia Hiztegia] [2015] eta [Gaixotasunak Hiztegia] [2015]

## Kanpo estekak

* Datuak: Q278515
# Domica

Domica Eslovakiako hegoaldean dagoen eslovakiar karsteko kobazulorik handiena da. Hungariako Baradla koban (Aggtelek natura parkearen parte dena) jarraitzen duen sistemaren zati da. 1926an aurkitu zuen Ján Majkok. 1932tik, leizearen 5.140 metroetatik 1.600 jendearentzat irekita daude. Bere espeleotema dentsitate handiagatik ezaguna, koba 1995ean sartu zuen Unescok Gizateriaren Ondarearen zerrendan, Aggtelekeko haitzulo karstikoak eta eslovakiar karstaren zati gisa.
Jaroslav Böhmek indusketak zuzendu zituen 1930eko hamarkadan. Giza presentzia Paleolitoan dokumentatu zuen. Kobazuloa ekialdeko Eslovakiako Neolitikoko biztanle zaharrenentzako ustekabeko babeslekua izan zela uste zen. Hala ere, kobazulora Bükk kulturako gizaki neolitikoek ere erabili zuten, bere zeramikaren aztarnak aurkitu baitzuten.

## Iruditegia

* Sarrera
* Espeleotemak
* Karst-jauziak
* Estalaktitak

## Erreferentziak

* ↑ (Ingelesez) «The grille in Domica Cave has been removed, underground boundary stone remains» Spectator.sme.sk.
# Asegabetasun-maila

Kimika organikoan molekulen formula molekularraren analisian, asegabetasun-maila (AM) eraztunen eta π loturen guztizko kopurua zehazten duen formula da. Formulari esker, erabiltzaileak jakin dezake zenbat eraztun, lotura bikoitz eta lotura hirukoitz dauden marraztu beharreko konposatuan. Ez du eraztun edo lotura bikoitz edo hirukoitzen kopuru zehatza ematen, baizik eta eraztun eta lotura bikoitzen batura ematen du, gehi lotura hirukoitzen kopuruaren bikoitza. Egitura egiaztatzeko, erresonantzia magnetiko nuklearra, masa-espektrometria eta infragorrizko espektroskopia erabiltzen dira, baita azterketa kualitatiboa ere.
Asegabetasun-mailaren formula behekoa da:
${\displaystyle \mathrm {AM} ={\sum n_{i}(v_{i}-2) \over 2}+1}$
non n$_i$, v$_i$ balentziako atomo-kopurua den. Hortaz, atomo batek x balentzia badu, x-2 kenketak emaniko kendura izango da bere ekarpena. Kendura zati bi gehi bat izango da formularen emaitza.
Karbonoa, hidrogenoa, halogeno monobalenteak, nitrogenoa eta oxigenoa baino ez dituzten molekulen kasuan asegabetasun-maila beste formula bidez kalkula daiteke:
${\displaystyle AM=1+C-\left({\dfrac {H+X-N}{2}}\right)}$
non C = karbono-atomoen kopurua, H = hidrogeno-atomoen kopurua, X = halogeno-atomoen kopurua eta N = nitrogeno-atomoen kopurua. Oxigeno-atomoak ez du ekarpenik egiten 2 balentzia duelako.
Asegabetasun-maila usatzen da eraztunen eta π loturen kopurua kalkulatzeko. Balio hauek erabiltzen dira:
* Zikloa = 1 asegabetasun-maila
* Lotura bikoitza = 1 asegabetasun-maila
* Lotura hirukoitza = 2 asegabetasun-maila
* Eraztun bentzenikoa = 4 asegabetasun-maila

## Adibideak

| Konposatua | Formula | Lotura bikoitzak | Eraztunak | Asegabetasun-maila |
| Bentzenoa | ${\ce {C6H6}}$ | 3 | 1 | ${\frac {2\cdot 6-6+2}{2}}=4$ |
| Azido azetikoa | ${\ce {C2H4O2}}$ | 1 | 0 | ${\frac {2\cdot 2-4+2}{2}}=1$ |
| Etanola | ${\ce {C2H6O}}$ | 0 | 0 | ${\frac {2\cdot 2-6+2}{2}}=0$ |
| Glizina | ${\ce {C2H5NO2}}$ | 1 | 0 | ${\frac {2\cdot 2-5+1+2}{2}}=1$ |
| Ziklohexanoa | ${\ce {C6H10O}}$ | 1 | 1 | ${\frac {2\cdot 6-10+2}{2}}=2$ |
| Etinoa | $\mathrm {C_{2}H_{2}}$ | 2 | 0 | ${\frac {2\cdot 2-2+2}{2}}=2$ |
| Kafeina | $\mathrm {C_{8}H_{10}O_{2}N_{4}}$ | 4 | 2 | ${\frac {2\cdot 8-10+4+2}{2}}=6$ |
| Kloroanfenikola | $\mathrm {C_{11}H_{12}Cl_{2}N_{2}O_{5}}$ | 5 | 1 | ${\frac {2\cdot 11-12-2+2+2}{2}}=6$ |
| Espironolaktona | $\mathrm {C_{24}H_{32}O_{4}S}$ | 4 | 5 | ${\frac {2\cdot 24-32+2}{2}}=9$ |
| Zefakloroa | $\mathrm {C_{15}H_{14}ClN_{3}O_{4}S}$ | 7 | 3 | ${\frac {2\cdot 15-14-1+3+2}{2}}=10$ |

## Erreferentziak

* ↑ Sparkman, O. David. (2007). Mass spectrometry desk reference. (2nd ed. argitaraldia) Global View Publ ISBN 978-0-9660813-9-8. (Noiz kontsultatua: 2024-11-17).

## Kanpo estekak

* Datuak: Q905639
# Italicako Nazioarteko Krosa

Italicako Nazioarteko Krosa (gaztelaniaz: Cross Internacional de Italica) 1982tik aurrera urtero azaroa aldera Italicako erromatar aztarnategian antolatzen den kros lasterketa da, Sevillako probintziako Santiponce udalerrian. Espainian jokatzen den lasterketa ezagunenetakoa da eta palmaresa behatuta munduko onenetakoa ere bai.

## Historia

Lehenengo lasterketa 1982ko abenduaren 19an izan zen eta 1991n hasi zen emakumezkoen lasterketa.

## Erreferentziak

* ↑ www.spain.info (Noiz kontsultatua: 2024-11-17).
* ↑ (Gaztelaniaz) «Los motivos por los que el Cross Internacional de Itálica es histórico» Corredor (Noiz kontsultatua: 2024-11-17).
* ↑ (Gaztelaniaz) «Exhibición del ugandés Kiplimo y la keniana Chepkoech en el Cross de Itálica» www.canalsur.es (Noiz kontsultatua: 2024-11-17).
* ↑ (Gaztelaniaz) 20minutos. (2020-01-19). «La keniata Margaret Chelimo y el etíope Tadese Worku se imponen en el XXXVIII Cross Internacional de Itálica» www.20minutos.es - Últimas Noticias (Noiz kontsultatua: 2024-11-17).
* ↑ (Gaztelaniaz) «Vídeos - Cross de Itálica: Kwizera y Jeruto ganan al esprint» Runner's World 2021-11-21 (Noiz kontsultatua: 2024-11-17).
* ↑ (Gaztelaniaz) «Ndikumwenayo y Can triunfan» RFEA (Noiz kontsultatua: 2024-11-17).
* ↑ (Gaztelaniaz) Cabezas, Álvaro Fedriani. (2023-11-13). «El atleta keniata Kwemoi gana el Cross Internacional de Itálica» Aljarafe Digital | Noticias del Aljarafe (Noiz kontsultatua: 2024-11-17).
* ↑ (Gaztelaniaz) «La doble campeona olímpica en París Beatrice Chebet y Ndikumwenayo se exhiben en el Cross de Itálica» MARCA 2024-11-17 (Noiz kontsultatua: 2024-11-17).

## Kanpo estekak

* Webgune ofiziala
* Datuak: Q3608469
# Skalnaté Pleso Behatokia

Skalnaté Pleso Behatokia (eslovakieraz: Observatórium Skalnaté pleso) Eslovakiako behatoki astronomiko bat da. Behatoki meteorologiko bat ere bada. Tatranská Lomnicatik gertu dago bere Nazioarteko Astronomia Elkarteko behatoki kodea 056 da. Bere izenak "Laku Harritsua" esan nahi du.
Behatokiak Skalnate Pleso Zeruko Atlasa sortzen du, Antonín Bečvářren lana dena.

## Kanpo estekak

* Datuak: Q333531
* Multimedia: Observatórium Skalnaté pleso / Q333531
# Italica

Italica (gaztelaniaz: Itálica, latinez: Italica) Sevillako probintzian eratutako erromatar hiria izan zen. Aztarnategia egungo Santiponceren iparraldean dago. Eszipion Afrikarrak K.a. 206an sortu zuten Bigarren Gerra Punikoko Ilipako guduan zauritutako soldaduen bizilekua izan zedila.
Hispanian eta baita Italiatik at eratutako lehendabiziko erromatar hiria izan zen eta Trajano enperadorearen jaiolekua. Hadrianok kolonia izendatu zuen.
1982tik aurrera Italicako Nazioarteko Krosa jokatzen da erromatar aztarnategian bertan.

## Erreferentziak

* ↑ Mangas Manjarrés, J.. (1991). La Hispania Romana. in: Historia de España. I Esplugues de Llobregat: Ediciones Orbis, S.A. ISBN 84-01-61513-5..

## Kanpo estekak

* Datuak: Q658893
* Multimedia: Italica / Q658893
# 4-nitrofenol

4-nitrofenola edo para-nitrofenola konposatu organikoa da, C$_6$H$_5$NO$_3$ formula duena, fenol nitroordezkatuen klasekoa. Nitro funtzio-taldea du hidroxiloaren aurrez aurreko posizioan. Solido kristalino horixka da.
4-nitrofenola ukitzeak begiak eta larruazala narrita ditzake. Irentsiz gero toxikoa da.

## Sintesia

4-nitrofenola sintetizatzeko fenola azido nitriko diluituz tratatzen da giro-tenperaturan. Nitrofenolaren bi isomero sortzen dira erreakzioan: 2-nitrofenola eta 4-nitrofenola. Destilazioz separatzen dira.

## Erabilera

4-nitrofenola sintesi organikoan usatzen da botiken, fungiziden, intsektiziden eta tinduen sintesian.
4-nitrofenola pH adierazle gisa ere baliatzen da. 4-nitrofenol disoluzioa kolorgea izango da pH = <5,4 eta horia pH = >7,5.

## Erreferentziak

* ↑ (Ingelesez) PubChem. «4-Nitrophenol» pubchem.ncbi.nlm.nih.gov (Noiz kontsultatua: 2024-11-17).
* ↑ «4-Nitrophenol - Hazardous Agents | Haz-Map» haz-map.com (Noiz kontsultatua: 2024-11-17).
* ↑ Lewis, R.J. Sr.. (2007). Hawley's Condensed Chemical Dictionary 15th Edition. John Wiley & Sons, Inc., 898 or..
* ↑ 4-nitrophenol. EPA.
* ↑ 4-nitrophenol.
* Datuak: Q656269
* Multimedia: 4-Nitrophenol / Q656269
# Louis Brandeis

Louis Dembitz Brandeis (1856ko azaroaren 13, Louisville, Kentucky - 1941eko urriaren 5a, Washington Hiria), estatubatuar epaile eta abokatu bat izan zen. Erlijioz judua zen, Harvardeko Unibertsitatean Zuzenbidean lizentziatu zen.
1916-1939 artean Ameriketako Estatu Batuetako Gorte Gorenaren burua izan zen.
Mugimendu Sionistaren eta Lur Santuan Israelgo Estatua sortzearen aldeko ekintzaile oso aktiboa izan zen, AEBetan sionismoaren alde jardun zuen.
* Datuak: Q520840
* Multimedia: Louis Brandeis / Q520840
# Ingurutxo

Ingurutxoa bereziki Nafarroan eta Gipuzkoako ekialdean ospatzen den dantza folklorikoa da, soka-dantzarekin lotua. Bikote mistoek dantzatzen dute, zirkuluak osatuz erlojuaren aurkako norabidean. Soka-dantzarekin batera dantzatu ohi da batzuetan, baina haren aldean zeremonia gutxiagokoa da; ingurutxoan zehar egiten den zubia ere aipatu behar da. Ezagunak dira Iribas, Uitzi, Alli, Leitza, Bedaio eta Ugarten dantzatu ohi diren ingurutxoan.

## Erreferentziak

* ↑ Leitza 1971 ingurutxoa. dantzan.eus (Noiz kontsultatua: 2019-06-05).

## Kanpo estekak

* Datuak: Q19947954
# "Manuel Carmona Mir" Laburmetraien Saria

"Manuel Carmona Mir" Film Laburren Sariak Melillako Zinema Asteak urtero ematen dituen sari zinematografikoak dira.

## Sorrera

Zinema Asteko "Manuel Carmona Mir" Film Laburren Saria 2007an sortu zuen Melillako Kultura Sailak.

## Indarrean dauden sariak

· Lehenengo Saria: 1.500,00 €
· Bigarren Saria: 1.000,00 €
· Hirugarren Saria: 500,00 €
| Izenburua | Zuzendaria | Urtea |
| Indartsuenaren legea | RAUL Monge Sancho | 2024 |
| Mentiste, Amanda | Eva Libertad eta Nuria Muñoz | 2024 |
| Tronua | Lucia Jimenez | 2024 |
| Ama | Miguel Azurmendi Gómez | 2023 |
| 36 | AnaLambarri Tellaeche | 2023 |
| The Monkey | Xosé Zapata Pérez eta Lorenzo Degl'innocenti | 2023 |

## Erreferentziak

* ↑ Pulido, Juan Luis Espinosa. (2024-05-09). «El cortometraje 'La ley del más fuerte', primer premio 'Manuel Carmona Mir'» El Faro de Melilla.
* ↑ «Ciudad Autónoma de Melilla - Ganadores del XVII Premio de Cortometrajes "Manuel Carmona Mir" de la XVI Semana de Cine de Melilla- año 2024» www.melilla.es.
* ↑ «BOME | BOME-A-2023-515» bomemelilla.es.

## Ikus, gainera

* Melilla
* Melillako Zinema Astea

## Kanpo estekak

* Datuak: Q130612519
# Balmaseda Formazioa

Balmaseda Formazioa Eusko-kantauriar arroan dagoen plataforma kontinentaleko hareharrizko formazio geologiko bat da. Lotuta daude euren iparraldean, arroaren erdialderantz, aurki daitekeen flysch beltzarekin eta kontinentea alderantz (hegoaldean) dagoen Utrillas Formazioarekin eta Escucha Formazioarekin, ibaietako sedimentuz osatuta dagoena.
Balmaseda Formazioa delta batekin lotzen da. Formazioa Los Tornosetik Altsasuraino hedatzen da, eta bere lodierarik handiena Bilbotik hegoaldera dauka, 5.000 metro ingururekin. Oro har, gorantz gero eta harea gehiago duen formazioa da, hasierako lutitatik, itsas hondoko tenpestitak dituena, goiko hareazko estratuetara, non harea %75-100 artean den. Albiar eta Cenomaniar adinen artean sortu ziren, Kretazeoan.

## Arkeologia

Aizkomendiko eta Sorginetxe trikuharrietan erabilitako arroketako bat Balmaseda Formaziokoa da.

## Erreferentziak

* 1 2 3 Pérez García, A; Robles Orozco, S; Vicente Bravo, J. C. (1993). «Modelo genético de las secuencias arenosas de plataforma de la Formación Balmaseda (Albiense de la Cuenca Vascocantábrica, N de España)» Geogaceta (14): 76-79..
* ↑ Pujalte, V., & Monge, C. (1985). A tide dominated delta system in a rapidly subsiding basin: the middle Albian-lower Cenomanian Valmaseda Formation of the Basque-Cantabrian region, northern Spain. In International association of sedimentologists. European regional meeting. 6 (pp. 381-384).
* ↑ (Ingelesez) García-Mondéjar, J.; Agirrezabala, L. M.; Aranburu, A.; Fernández-Mendiola, P. A.; Gómez-Pérez, I.; López-Horgue, M.; Rosales, I.. (1996-03). «Aptian— Albian tectonic pattern of the Basque— Cantabrian Basin (Northern Spain)» Geological Journal 31 (1): 13–45. doi:10.1002/(SICI)1099-1034(199603)31:1<13::AID-GJ689>3.0.CO;2-Y. (Noiz kontsultatua: 2024-11-17).
* ↑ Suarez Hernando, Oier; Baceta Caballero, Juan Ignacio; Murelaga Bereicua, Xabier. (2011). «Estudio petrográfico de las rocas de los dólmenes Aizkomendi y Sorginetxe (Álava)» Kobie. Paleoantropología (30): 73–82. ISSN 0214-7971. (Noiz kontsultatua: 2024-11-17).
# Albiar

Albiarra Kretazeoko estaietako bat da. Orain dela 112,0 ± 1,0 Ma eta 99,6 ± 0,9 Ma artean hedatu zen. Aurreko estaia Aptiarra izan zen eta ondoren etorriko zena Cenomaniarra.

## Fauna
### Ammonitida

* Moffitites

##### Behe Albiarreko estratuetan sortu zirenak

* Aioloceras
* Anacleoniceras
* Anadesmoceras
* Anisoceras
* Arcthoplites
* Brancoceras
* Brewericeras
* Cleoniceras
* Cymahoplites
* Douvilleiceras
* Epileymeriella
* Eubranoceras
* Farnhamia
* Hoplites
* Kossmatella
* Labeceras
* Leconteites
* Lemuroceras
* Leymeriella
* Lyelliceras
* Neobibolites
* Otohoplites
* Oxytropidoceras
* Paracanthoplites
* Parasilesites
* Parengonoceras
* Plictetia
* Prohelicoceras
* Proleymeriella
* Prolyelliceras
* Protohoplites
* Pseudoleymeriella
* Pseudosonneratia
* Puzosia
* Puzosigella
* Rhytidohoplites
* Rossalites
* Silesitoides
* Sokolovites
* Sonneratia
* Tegoceras
* Tetrahoplites
* Tetrahoplitoides
* Zealandites

##### Albiar Ertaineko estratuetan sortu zirenak

* Anagaudryceras
* Anahoplites
* Astiericeras
* Dimorphoplites
* Dipoloceras
* Dipoloceroides
* Engonoceras
* Epihoplites
* Euhoplites
* Falciferella
* Falloticeras
* Gastroplites
* Hamitoides
* Hysteroceras
* Isohoplites
* Manuaniceras
* Mojsisoviczia
* Mortoniceras
* Ostlingoceras
* Protengonoceras
* Proturrilitoides
* Pseudhelicoceras
* Scaphamites
* Subarcthoplites
* Sulcohoplites
* Turrilitoides
* Venezoliceras
* Zuluscaphites

##### Goi Albiarreko estratuetan sortu zirenak

* Adkinsites
* Arestoceras
* Beudantiella
* Bhimaites
* Borissiakoceras
* Cainoceras
* Callihoplites
* Cantabrigites
* Cenisella
* Cottreauites
* Cyrtochilus
* Deiradoceras
* Diplasioceras
* Discohoplites
* Ellipsoceras
* Elobiceras
* Eogunnarites
* Eopachydiscus
* Eoscaphites
* Erioliceras
* Ficheuria
* Flickia
* Gaudryceras
* Gazdaganites
* Goodhallites
* Hemiptychoceras
* Hengestites
* Hypengonoceras
* Hyphoplites
* Idiohamites
* Karamaiceras
* Karamaites
* Koloceras
* Lechites
* Lepthoplites
* Lytodiscoides
* Mantelliceras
* Mariella
* Metengonoceras
* Myloceras
* Neogastroplites
* Neoharpoceras
* Neokentoceras
* Neophlycticeras
* Pachydesmoceras
* Paradolphia
* Paraturrilites
* Pervinquieria
* Plesiohamites
* Plesioturrilites
* Pleurohoplites
* Prohysteroceras
* Psilohamites
* Rusoceras
* Salaziceras
* Saltericeras
* Scaphites
* Schloenbachia
* Sciponoceras
* Semenovites
* Spathiceras
* Stoliczkaia
* Stomohamites
* Worthoceras

## Kanpo estekak

* Datuak: Q301728
* Multimedia: Albian / Q301728